Pušovce

Pušovce sú obec na Slovensku v okrese Prešov. 

 Polohopis 
Pušovce ležia na južnom okraji Nízkych Beskýd, v hornej časti údolia východného prítoku Sekčova a Tople v nadmorskej výške okolo 330  m. n. m. Mierne zvlnený pahorkatinný povrch odlesneného chotára tvoria horniny bradlového pásma štvrtohorné svahové hliny. Cez obec preteká potok Ladianka.

 Erb 
V roku 1994 bol schválený erb obce Pušovce, ktorý tvorí: modrý štít nad strieborným kosákom so zlatou rukoväťou, zlatý obilný snop sprevádzaný po bokoch striebornými heraldickými ľaliami Panny Márie.

 Dejiny 
Od polovice 13. storočia patril pušovský majetok zemanovi Germanovi ako súčasť chmeľoveckých majetkov. Jedným z chmeľoveckých zemanov na prelome 13. a 14. storočia bol aj zeman menom Puš. Patrila mu časť chmeľoveckého majetku, na ktorom si vybudoval obydlie a nové sídlisko dostalo názov odvodený od jeho mena. Prvý doklad o ňom je z roku 1352. v 14. storočí sa tu postupne usadili aj sedliacke domácnosti. V roku 1427 ich bolo sedem. Neskôr väčšina sedliakov pozemky stratila a upadla medzi želiarov. V roku 1600 sídlisko pozostávalo z deviatich obývaných poddanských domov a jednej až dvoch kúrií tunajších zemanov. Koncom 16. storočia boli Pušovce malou dedinou. Od 17. po 19. storočia patrili Pušovce Stankaiovcom. V roku 1727 mala obec už 24 domov a 154 obyvateľov, ktorí boli roľníci. Obec má rozlohu katastrálneho územia 4,370 km, poľnohospodárskej pôdy 2,370 km, z toho ornej pôdy 1,710 km, lesná pôda 1,640 km, ostatná plocha 0,36 km .

 Politika 
 Obecná samospráva 
Obecné zastupiteľstvo obce Pušovce je orgánom samosprávy obce a zastupiteľským zborom obyvateľov obce. Má 5 poslancov, ktorí sú volení priamo v komunálnych voľbách na obdobie štyroch rokov.

Starosta obce je výkonným a štatutárnym orgánom obce. Je volený priamo na 4-ročné volebné obdobie. Vedie zasadnutia obecného zastupiteľstva a podpisuje ich uznesenia. Má jedného zástupcu starostu obce.

 Starostovia 
 19901994: Róber Mešarč (nezávislý)
 19941998: Mária Dreveňáková (KDH)
 19982002: Peter Migaš (nezávislý)
 20022006: Peter Migaš (nezávislý)
 20062010: Vladimír Marcin (KDH)
 20102014: Vladimír Marcin (KDH)
 20142018: Ján Namešpetra (7 STATOČNÝCH)
 20182022: Ján Namešpetra (nezávislý)
 20222026: Ján Namešpetra (nezávislý)

 Komunálne voľby 
+Výsledky komunálnych volieb v obci Proč (1990 - súčasnosť)KomunálnevoľbyVolebná účasťVýsledky voľby starostuVýsledky voľby poslancov%Početvydaných obálokZvolený starostaNezvolení kandidátiZvolení poslanciNezvolení kandidáti1990Výsledky komunálnych volieb 1990 v obci Pušovce (okres Prešov), www.volby.pravda.sk, dostupné online.?? %?Róbert Mesarč (nezávislý)?? hlasov (??,?? %)???1994 77,26% Mária Dreveňáková (KDH)?? hlasov (78,68 %)?1. František Dreveňák (nezávislý) - ?? hlasov (??,??%)2. Jozef Dziak (HZDS) - ?? hlasov (??,??%)3. Pavol Eliaš (KDH) - ?? hlasov (??,??%)4. Klára Eliašová (KDH) - ?? hlasov (??,??%)5. Marián Migaš (KDH) - ?? hlasov (??,??%)6. Pavol Migaš (KDH) - ?? hlasov (??,??%)7. Peter Migaš (KDH) - ?? hlasov (??,??%)8. Pavol Stankovič (KDH) - ?? hlasov (??,??%)9. Ján Šingľar (KDH) - ?? hlasov (??,??%)?1998 83,33% Peter Migaš (nezávislý)?? hlasov (??,?? %)?KDH - 7 poslancovSDĽ - 1 poslanecnezávislý - 1 poslanec?2002 74,44% Peter Migaš (nezávislý)?? hlasov (??,?? %)?KDH - 2 poslancovSDKÚ-DS - 2 poslanecDS - 1 poslanecHZDS - 1 poslanecnezávislý - 1 poslanec?2006 69,17% Vladimír Marcin (KDH)?? hlasov (67,99 %)2. Peter Migaš (SDKÚ-DS)?? hlasov (32,01 %)SDKÚ-DS - 4 poslancovKDH - 3 poslanci?2010 74,22% Vladimír Marcin (KDH)?? hlasov (49,67 %)2. Jaroslav Migaš (nezávislý)?? hlasov (35,20 %)3. Eva Gdovinová (nezávislý)?? hlasov (7,89 %)4. Peter Migaš (SDKÚ-DS)?? hlasov (6,91 %)5. Marek Muľ (SaS)?? hlasov (0,33 %)SDKÚ-DS - 4 poslancovKDH - 3 poslanci?2014 70,64% Ján Namešpetra (7 STATOČNÝCH)?? hlasov (50,52 %)2. Vladimír Marcin (KDH)?? hlasov (49,48 %)1. Lukáš Tivadar (SDKÚ-DS) - 209 hlasov (??,??%)2. Juraj Namešpetra (nezávislý) - 198 hlasov (??,??%)3. Marek Krištof (KDH) - 193 hlasov (??,??%)4. Jaroslav Migaš (SDKÚ-DS) - 175 hlasov (??,??%)5. Ján Rabský (KDH) - 167 hlasov (??,??%)6. Sylvia Migašová (KDH) - 158 hlasov (??,??%)7. Stanislav Kočiš (ĽSNS) - 136 hlasov (??,??%)?2018 71,06%Ján Namešpetra (nezávislý)?? hlasov (68,79 %)2. Vladimír Marcin (KDH)?? hlasov (31,21 %)1. Juraj Namešpetra (nezávislý) - 237 hlasov (??,??%)2. Marek Krištof (KDH) - 216 hlasov (??,??%)3. Peter Migaš (KDH) - 196 hlasov (??,??%)4. Jaroslav Migaš (SMER-SD) - 171 hlasov (??,??%)5. Mária Ivanecká (KDH) - 166 hlasov (??,??%)6. Sylvia Migašová (SMER-SD) - 150 hlasov (??,??%)7. Stanislav Kočiš (SMER-SD) - 144 hlasov (??,??%)2022?? % Zoznam kandidátov podľa abecedy:Zoznam Zaregistrovaných kandidátov pre voľby starostu obce, www.obecpusovce.sk, dostupné online.1. Peter Migaš (KDH)2. Ján Namešpetra (nezávislý) Zoznam kandidátov podľa abecedy:Zoznam Zaregistrovaných kandidátov pre voľby do obecného zastupiteľstva, www.obecpusovce.sk, dostupné online.1. Ján Holdok (HLAS-SD) - ? hlasov (,%)2. Mária Ivanecká (KDH) - ? hlasov (,%)3. Dávid Jurko (SMER-SD) - ? hlasov (,%)4. Martin Migaš (HLAS-SD) - ? hlasov (,%)5. Patrik Migaš (KDH) - ? hlasov (,%)6. JUDr. Juraj Namešpetra (nezávislý) - ? hlasov (,%)7. Viktória Salitrik (nezávislá) - ? hlasov (,%)8.  Eva Žarnayová (HLAS-SD) - ? hlasov (,%)

 Kultúra a zaujímavosti  
 Pamiatky 
 Rímskokatolícky Kostol nanebovzatia Panny Márie, jednoloďová pôvodne klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1812. Ako presbytérium bola do hmoty kostola inkorporovaná staršia kaplnka z roku 1798. Úpravami prešiel v rokoch 1882 a 1909, keď boli odstránené pruské klenby v lodi a nahradené plochým stropom. Ďalšia obnova sa uskutočnila v roku 1942. V roku 1955 bola rozšírená sakristia. Presbytérium je zaklenuté konchou. Nachádza sa tu neorokokový oltár zo 60. rokov 19. storočia. Kazateľnica s obrazmi evanjelistov na parapete je klasicistická z doby vzniku kostola. Výmaľba interiéru z roku 1948 je dielom J. Wagnera z Prešova. Fasády kostola sú členené opornými piliermi a oknami so segmentovým záklenkom. Veža vyrastá zo štítového priečelia vo forme rizalitu. Štít priečelia je volútový, prelamovaný. V podveží sa nachádza ústupkový neorománsky portál s polkruhovým záklenkom. Veža je členená lizénovými rámami a ukončená korunnou rímsou s terčíkom a ihlancovou helmicou.

 Školstvo 
Budova školy bola postavená v roku 1928 a po prvýkrát bola opravená v roku 1951. V roku 1957 bolo zavedené prezúvanie žiakov. Toto opatrenie pre nepochopenie mnohých občanov museli po roku trvania odvolať. O dva roky neskôr sa vyučovalo striedavo v jednej učebni. Počet žiakov bol 59, v roku 1961 bol názov školy „NÁRODNÁ ŠKOLA“ zmenený na „ZÁKLADNÁ DEVAŤROČNÁ ŠKOLA“. V roku 1967 bol v školstve zavedený 11-dňový cyklus. Boli zavedené voľné soboty, a to každú druhú sobotu sa nevyučovalo. V roku 1975 chodilo do ZDŠ 29 žiakov a vyučovalo sa v jednej triede, kde boli štyri oddelenia (1. – 4. ročník). Riaditeľom školy bol v tom roku Štefan Oľha. V roku 1985 bola v Pušovciach jednotriedna škola s 1., 2. a 3. ročníkom. Do školy chodilo spolu 32 žiakov a riaditeľom bol František Smolko až do roku 1994, keď odišiel do dôchodku. Dnes je škola rozdelená na dve časti. Jedna časť (1. a 2. ročník) je umiestnená na Obecnom úrade a druhá časť (3. a 4. ročník) je v budove školy.

 Šport 
26. mája 1985 bolo odovzdané do užívania nové futbalové ihrisko nachádzajúce sa medzi obcami Pušovce a Proč. V roku 1988 boli postavené nové šatne, sprchy, klubovňa a garáž pre autobus. V súčasnosti sa okrem futbalového ihriska v obci nachádza aj tenisový kurt a volejbalové ihrisko.

 Osobnosti obce  
 Rodáci 
 Jozef Migaš (* 1954), politik a diplomat

 Galéria 

 Referencie 

 Iné projekty 

 Externé odkazy 



Kategória:Obce okresu Prešov